આવી લાંબી પ્રસ્તાવના એટલા માટે બાંધવી પડી કે નવું માધ્યમ ઊભું થાય ત્યારે તેના ફાયદા કરતાં ગેરફાયદા વધુ લેવાય છે. નેટ ખુલ્લું માધ્યમ છે અને તેમાં સૌ પોતપોતાના અસત્યનો મારો ચલાવે, પણ તેમાં સત્યાસત્યનો પછી ભેદ પારખવો મુશ્કેલ બની જાય છે. ઇસ્ટરના તહેવાર વિશે આવું જ કશુંક થઈ રહ્યું છે. ઇસ્ટરના તહેવાર વિશે નેટ પર બંને તરફી એટલી બધી વાતો છે કે કોઈ એકને સત્ય તરીકે તારવવું શક્ય નથી.